Сәлих Сәйдәшевнең данлыклы Совет Армиясе маршы яңгырый. Балалар залга үтәләр. Кызлар ике якта, малайлар уртада.

Алып баручы:

-Хәерле кич, дусларым! Безнең күптән көткән бәйрәмебез килеп җитте. Әтиләребез дә җыелды. Әйдәгез кул чабып, аларны каршы алабыз.

Музыка астында әтиләр залга үтәләр, утырышалар.

1 кыз: Нигә бүген бакчабызда бик күңелле, бик ямле?

2кыз: Чөнки безгә кунакка безгә әтиләр килде!

Малай: Әти янымда булганда

 Бернәрсәдән курыкмыйм мин

 Аның сүзе миңа закон

 Әтиемне тыңлыйм мин.

Кыз: Әти безнең терәгебез

 Әти безнең яклаучы

 Кирәк чакта минем белән

 Дустым кебек уйнаучы

Малай: Яшәсен безнең әтиләр

 Сәламәт һәм шат булып

 Кызларының улларының,

 Кадерлеләре булып.

Җыр: “Йөрибез җир шары өстендә” (М.Миншин сүзләре, Г.Гәрәева көе)

Бала: Мы всегда играем дружно

 А не дружных нам не нужно

 Не нужны нам драчуны

 Плаксы тоже не нужны

Бала: Все мальчишки всей страны

 Быть отважными должны

 Чтобы мамы улыбались

 Чтобы не было войны

Җыр: “Бравые солдаты” (А.Филиппенко көе)

Бала: Кояш кебек балкысыннар

 Кояш кебек янсыннар

 Гел кояш кебек яктырып

 Өй түрендә булсыннар

Бала: Бәйрәмебез гөрләп барсын

 Уен-көлке күп булсын

 Әйдәгез кызлар биибез

 Әтиләр карап торсын!

“Парлы бию” башкарыла.

Алып баручы: Кадерле балалар! Менә бит бәйрәмгә әтиләр килгәч, ничек күңелле! Кайчандыр сезнең әтиләрегез дә шулай кечкенә булганнардыр., балалар бакчаларына йөргәннәрдер. Бәлки кайберләре үткән балачакларын онытканнардыр да инде. Ә шулай да без аларга әнә шул балачакның бәхетле мизгелләрен искә төшерергә булышыйк әле. Сез ризамы, әтиләр?

Иң элек бер табышмак әйтим әле.

Канаты бар җилпеми,

Эче җылы җил тими

Кырык йөрәкле кош ул,

 Безнең яраткан дус ул.

Дөрес, самолет!

1 уен:Хәзер без сезнең белән самолетлар ясыйбыз.

Уен ике өлештән тора.1. Башта ике әти чыга, кәгаздән 5 әр самолет ясыйлар. Кем тизрәк ясый?

2. Әтиләре боҗра тотып торалар, уллары шуларны боҗрага очыралар. Кемнең самолеты күберәк керә?

Җиңүчеләр өчен җыр: “Уйна гармун!”(Тимербаев көе, Г. Тимербаева сүзләре)

2 уен. Бу уенда җитезлек һәм осталык сорала.

Уен 2 командага бүленеп уйнала. Һәр командада 3 әр әти һәм 3әр бала.

1нче уенчы боҗрадан чыга, мәтәлчек ата, урындыктан 1 кубик алып чиләккә сала. Кайсы команда кубикларны тизрәк ташып бетерә?

Алып баручы: Кызларыбызның биюе бәйрәмебезгә ям өстәсен.
Кызлар башкаруында “Татар биюе”

“Балык тотабыз” Г.Гәрәева шигыре

Җәйләр җитсә җәй көне

Кышлар җитсә кыш көне

Әти белән бергәләп балык тоту күңелле!

Кайвакыт балыкларның

 Менә шундые эләгә

Ә кайвакыт кибет аша

 Кайтырга туры килә

Әни сизми, әллә юри

 Сизмәгән була микән

 Кибеттән алган балык та

Әни кыздырып ашаткач

Бик тәмле була икән!

3 уен: “Балык тоту”

2 әти һәм 2 бала уйныйлар. Әтиләр балык каптыра, балалар җыялар, соңыннан саныйлар.

Бала: Нәни кыз дип уйламагыз

 Һәркем үсә нәнидән

 Үсеп җиткәч чын гармунчы

Чыгар безнең Наиләдән

Гармунда татар халык көе башкарыла

Бала: Әти дә җырлый белә

 Әни дә җырлый белә

 Шушы бәйрәм хөрмәтенә

 Минем дә җырлыйсым килә

“Диңгезче булам” Җыры башкарыла

Алып баручы: Балалар безнең әтиләребез дә җыр биюне яраталар. Инде бәйрәмгә килгәч үз һөнәрләрен күрсәтерләр.

Әтиләр чыгышы мөмкинлектән чыгып башкарыла.

Алып баручы: Балалар, сез әтиләрегез б-н табигат кочагына чыгарга яратасызмы? Әйтик сез урманга бардыгыз ди. Сезгә кечкенә ялга очрады ди. Әтиләр шул вакытта сезне күтәреп алып чыгалырлар микән?

4.Уен:”Балаларны елга аша алып чык”

Һәр командада да 1 әти 5 бала. Баларның барысын да берюлы күтәрергә кирәк.

Алып баручы: Ә без әтиләр өчен яратка җырыбызны башкарабыз:

“Про папу” (Шаинский көе, Танич сүзләре)

Алып баручы: тагын бер күңелле уен уйныйк!

Әтиләрнең күзләрен бәйләп, балаларын эзләтик әле. Үз балаларын тиз табарлар микән?

Бала: Әти булса өйдә ешрак

 Өебез балкып тора

 Әнинең дә йөзе якты

 Елмаеп кына тора

 Әти б-н урамда да

 Йөрүләре әй рәхәт

 Әйдә әти чык уртага

 Биик әле бергәләп

“Әтиләр белән бию”

Алып баручы: Хөрмәтле әтиләр! Менә безнең бәйрәмебез дә ахырына якынлашты. Сезне ватанны саклаучылар көне б-н чын күңелдән котлыйбыз! Без сезгә ышанабыз, без сезне яратабыз.Сез безне һәм туган илебезне күз карасыдай сакларга һәм якларга һәрвакыт әзер. Безгә афәтләр күрергә язмасын. Балалар белән гаиләләрегездә куанышып, сәламәт булып яшәргә язсын!